બેન્કિંગના નિષ્ણાતો કહે છે કે હોમ, વેહિકલ અને કન્ઝ્યુમરની જેમ સ્ટુડન્ટ લોનને પણ સેઇફ કરવામાં આવે તો તેનું મોટું માર્કેટ છે. હાલમાં ઉચ્ચ શિક્ષણમાં જ લોન લેવાનું ચલણ છે. 80 ટકા લોન પોસ્ટ ગ્રેજ્યુએશન કક્ષાએ જ અપાય છે. બાકીના શિક્ષણ માટે 20 ટકા જ લોન છે. બેન્કિંગની દૃષ્ટિએ અહીં ગ્રોથની શક્યતા છે, પણ સરકારી બેન્કોને થયેલો અનુભવ અને હાલના વર્ષોમાં બેન્કિંગમાં વધી રહેલા ગોટાળા પછી સ્ટુડન્ટ માટે ઝડપથી લોન ઉપલબ્ધ થાય તેમ લાગતું નથી.